**REFERAT FRA ARBEIDSUTVALGETS TELEFONMØTE DEN 15. APRIL 2016**

**Følgende deltok:** Vidar Eltun, Nils T. Bjørke, Even Aleksander Hagen, Åshild Kjelsnes,, Per Berger , Jan Geir Solheim og Hans Erik Ringkjøb samt Arne Bang

**Følgende saker ble behandlet:**

 15/16 : Protokoll

 16/16 : Befaring langs E16 – skisse til drøftelse

 17/16 : NTP-høringsuttalelse

 !8/16 : Sekretariatsfunksjonen

**15/16 : PROTOKOLL**

Protokollen fra stamvegutvalgets møte den 1 april ble utsendt etter møtet –og ligger også utlagt på portalen.

Sekretæren har ikke mottatt merknader til protokollen.

  **VEDTAK:**

 Arbeidsutvalget godkjenner protokollen fra stamvegutvalgets møte den 1. april 2016

**16/16 : BEFARING LANGS E16 – SKISSE TIL DRØFTELSE**

 Det vises til sak 11/16 der stamvegutvalget bestemte at det skulle arrangeres en befaring langs E16 mellom Sandvika og Bergen den 1. og 2. september, og ba arbeidsutvalget følge opp dette.

 Sekretæren foreslår at befaringen denne gang starter i Sandvika Rådhus den 1 september kl. 09.00 , lunsj på Fagernes og med middag/ overnatting i Indre Sogn (Lærdal eller Aurland/Flåm) og avsluttes i Bergen den 2 september senest kl. 15.00. Etter frokost den 2/9 legges det opp til et faglig møte før turen går videre vestover med lunsj på strekningen Voss-Vaksdal og avslutning i Bergen – senest kl. 15.00.

 Langs hele ruta er de respektive ordførere ansvarlige for regien , men står fritt i å bistås med repr. for SVV eller egne fagfolk. Hensikten er primært å orientere om status/utfordringer vedr. E16 gjennom de respektive kommuner.

 Tidligere har både fagfolk og andre også vært med på deler av turen

 Aktuelle deltagere som bør inviteres kan være:

* Stamvegutvalgets medlemmer og varamedlemmer
* Andre interesserte (pol/adm) i medlemsfylkene/kommunene
* Stortingsrepresentanterr fra TKkomiteen og medlemsfylkene
* Samferdselsdepartementet
* Vegdirektoratet og de aktuelle regioner
* Div. organisasjoner
* Presse

 Vedrørende finansiering kan en løsning være at deltagerne betaler for hotellopphold inkl. middag og frokost og reise til Sandvika og fra Bergen. Hva med betaling av to lunsjer? Stamvegutvalget har tidligere tatt busskostnadene.

 Det var ingen spesielle merknader til det skisserte opplegg.

  **VEDTAK:**

1. Arbeidsutvalget ber sekretariatet starte opp arbeidet med befaringen som skissert.
2. Når det gjelder finansiering bør det også vurderes en total pris for de som deltar på hele befaringen.
3. Arbeidsutvalget ser gjerne at det blir informert nærmere når opplegget er mer bearbeidet

**17/16 : NTP-HØRINGSUTTALELSE**

Det vises til sak 12/10 der stamvegutvalget drøftet forslaget til NTP og et utkast til uttalelse – datert 29/3-2016, og der det ble fattet følgende vedtak:

1. *Stamvegutvalget slutter seg i all hovedsak til det framlagte forslag ti*l *uttalelse til NTP 2018-29, og ber arbeidsutvalget foreta den endelige utforming.*
2. *Uttalelsen bes oversendt Samferdselsdepartementet og medlemsfylkeskommunene med gjenpart til Statens vegvesen.*

 Ut fra drøftelsene i stamvegutvalgets møte – jfr. referat vedlagt sak 15/16 – har sekretæren utarbeidet et nytt utkast til uttalelse ( datert 12/4-2016) til drøftelse.

 -------------------

 I arbeidsutvalgets møte ble de foreslåtte endringer gjennomgått. Med unntak av ulike forslag til formuleringer vedrørende Øst-Vest utredningen var det enighet om endringsforslagene – herunder å ta inn en side fra E16 brosjyren om strekningsvis status.

 Vedrørende omtalen av Øst-vest utredningen var det enighet om pk.1 og 3, og at E16 uansett måtte fullføres i det det var langt fram med de andre alternativene.

 Vedrørende pk.2 var det noen som mente dette var svært viktig , mens andre mente vi burde ha fokus bare på E16. Arbeidsutvalget enes om en omformulering , og at det opprettede utkast ble omsendt til arbeidsutvalget for endelig godkjenning.

 **VEDTAK:**

1. Arbeidsutvalget slutter seg til det framlagte utkast til uttalelse til NTP 2018-29 med de i møtet påpekte endringer.

 Det anmodes om at det endelige forslag omsendes til arbeidsutvalgets medlemmer med frist for eventuelle endringsforslag innen tirsdag den 19/4

1. Uttalelsen bes oversendt Samferdselsdepartementet og medlemsfylkeskommunene med gjenpart til Statens vegvesen

**18/16 : SEKRETARIATSFUNKSJONEN**

 Det vises til sak 12/15 der Stamvegutvalget delegerte til arbeidsutvalget å velge sekretær for den nye kommunevalgperioden. Utfra at det under drøftelsene ble foreslått at dette kunne videreføres av Valdres Natur-og Kulturpark (VNK) har dette blitt drøftet internt i VNK. Tilbakemeldingen er at VNK v/daglig leder Jørand Ødegård Lunde kan stå ansvarlig for å videreføre sekretærfunksjonen. Hun ønsker det holdes åpent for at hun tidvis kan bruke andre i den praktiske oppfølgning.

Med forbehold om at andre forslag lanseres i møtet fremmes følgende

   **VEDTAK:**

Arbeidsutvalget engasjerer Valdres Natur og Kulturpark v/daglig leder for stamvegutvalget.